title: Decizia nr. 1145/2002/CE a Parlamentului European și a Consiliului din 10 iunie 2002 privind măsurile comunitare de stimulare în domeniul ocupării forței de muncă (Text cu relevanță pentru SEE)

text:
               05/Volumul 06

               RO

               Jurnalul Ofícial al Uniunii Europene

               131

         32002D1145

               L 170/1

               JURNALUL OFÍCIAL AL UNIUNII EUROPENE

      DECIZIA NR. 1145/2002/CE A PARLAMENTULUI EUROPEAN ȘI A CONSILIULUI

   din 10 iunie 2002
   privind măsurile comunitare de stimulare în domeniul ocupării forței de muncă
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 129 al acestuia,
   având în vedere propunerea Comisiei (1),
   având în vedere avizul Comitetului Economic și Social (2),
   având în vedere avizul Comitetului Regiunilor (3),
   în conformitate cu procedura prevăzută la articolul 251 din tratat (4), având în vedere proiectul comun aprobat de Comitetul de conciliere la 3 aprilie 2002,
   întrucât:

               (1)

               Articolul 3 din tratat prevede ca acțiunea Comunității să includă promovarea coordonării între politicile de ocupare a forței de muncă din statele membre, în vederea întăririi eficienței acestora prin elaborarea unei strategii coordonate de ocupare a forței de muncă.

               (2)

               Consiliul European extraordinar privind ocuparea forței de muncă, întrunit la Luxemburg, la 20 și 21 noiembrie 1997, a lansat o strategie globală de ocupare a forței de muncă, strategia europeană pentru ocuparea forței de muncă, care include coordonarea politicilor de ocupare a forței de muncă ale statelor membre, pe baza liniilor directoare privind ocuparea forței de muncă convenite de comun acord (procesul de la Luxemburg), continuarea și dezvoltarea unei politici macroeconomice coordonate și a unei piețe interne eficiente, pentru a pune bazele unei creșteri susținute, a unui nou dinamism și a unui climat de încredere favorabil creșterii gradului de ocupare a forței de muncă. Această strategie include, de asemenea, mobilizarea mai sistematică a tuturor politicilor comunitare în sprijinul ocupării forței de muncă, atât a politicilor de încadrare, cât și a celor de sprijin.

               (3)

               Consiliul European de la Lisabona din 23 și 24 martie 2000 a stabilit un nou obiectiv strategic pentru Uniunea Europeană în vederea construirii unei economii competitive și dinamice bazate pe cunoaștere, capabilă să susțină o creștere economică durabilă, însoțită de o îmbunătățire calitativă și cantitativă a ocupării forței de muncă și de o mai mare coeziune socială, restabilind astfel condițiile pentru o ocupare integrală a forței de muncă. În acest scop, a fost stabilită o nouă serie de obiective și de repere care au fost integrate într-o nouă metodă deschisă de coordonare la toate nivelurile, dublată de un rol de orientare și coordonare al Consiliului European mult mai important, pentru a asigura o direcție strategică mai coerentă și o monitorizare eficientă a rezultatelor obținute. Mai mult, acesta a solicitat ca revizuirea de la mijlocul mandatului a procesului de la Luxemburg să dea un nou avânt prin îmbogățirea liniilor directoare cu privire la ocuparea forței de muncă cu obiective mai concrete care să stabilească legături mai strânse cu alte domenii de politică relevante.

               (4)

               Un avantaj concret al Strategiei europene privind ocuparea forței de muncă îl reprezintă cooperarea dintre statele membre în domeniul politicii privind ocuparea forței de muncă, menținându-se dreptul de a adopta decizii corespunzătoare condițiilor lor specifice. Un alt avantaj este că statele membre realizează un schimb de experiență, inclusiv cu privire la metodele de implicare a partenerilor sociali și a autorităților locale și regionale.

               (5)

               Consiliul European a indicat, cu diverse ocazii, necesitatea definirii și colectării unor statistici comparabile și corecte și a indicatorilor din domeniul ocupării forței de muncă și al pieței muncii.

               (6)

               Decizia 2000/98/CE a Consiliului din 24 ianuarie 2000 de constituire a Comitetului pentru ocuparea forței de muncă (5) are ca obiectiv promovarea coordonării dintre statele membre cu privire la politicile privind ocuparea forței de muncă și piața muncii.

               (7)

               Decizia 98/171/CE a Consiliului din 23 februarie 1998 privind activitățile Comunității, de analiză, cercetare și cooperare în domeniul ocupării forței de muncă și al pieței muncii (6), prevede ca acest tip de activități să înceteze să aibă efect de la 31 decembrie 2000.

               (8)

               Prezenta decizie trebuie să asigure continuarea și dezvoltarea activităților lansate pe baza Deciziei 98/171/CE. La punerea în aplicare a activităților prevăzute de prezenta decizie, Comisia trebuie să țină seama în totalitate de rezultatele programului desfășurat în temeiul Deciziei 98/171/CE.

               (9)

               Măsurile necesare pentru punerea în aplicare a prezentei decizii trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor pentru exercitarea competențelor de punere în aplicare conferite Comisiei (7).

               (10)

               Prezenta decizie stabilește, pentru întreaga durată a activităților, cadrul financiar care constituie referința primară în sensul punctului 33 din Acordul Interinstituțional din 6 mai 1999 dintre Parlamentul European, Consiliu și Comisie privind disciplina bugetară și îmbunătățirea procedurii bugetare (8) a autorității bugetare în cursul procedurii bugetare anuale,

         DECID:
   Articolul 1
   Stabilirea activităților comunitare
   Activitățile comunitare privind analiza, cercetarea și cooperarea dintre statele membre în domeniul ocupării forței de muncă și al pieței muncii se desfășoară în perioada cuprinsă între 1 ianuarie 2002 și 31 decembrie 2006.
   Articolul 2
   Principii
   (1)   Activitățile menționate în prezenta decizie sunt cele legate direct de punerea în aplicare a titlului VIII din tratat.
   (2)   Activitățile contribuie la îndeplinirea noului obiectiv strategic stabilit de Consiliul European la Lisabona, care constă în a da posibilitatea Comunității să restabilească condițiile pentru ocuparea integrală a forței de muncă.
   Articolul 3
   Obiective
   (1)   Obiectivele acestor activități sunt:

               (a)

               să sprijine o abordare coordonată a politicii comunitare privind ocuparea forței de muncă, având ca obiectiv general, definit de Consiliul European la Lisabona, creșterea ratei de ocupare;

               (b)

               să contribuie la dezvoltarea unei strategii coordonate privind ocuparea forței de muncă prin analizarea, monitorizarea și sprijinirea acțiunilor desfășurate în statele membre, acordându-se atenția cuvenită responsabilităților ce le revin în acest domeniu;

               (c)

               să dezvolte, să continue și să evalueze Strategia europeană privind ocuparea forței de muncă în perspectivă;

               (d)

               să încurajeze cooperarea dintre statele membre în analizarea, cercetarea și monitorizarea politicii privind piața muncii;

               (e)

               să identifice cele mai bune practici și să stimuleze schimburile și transferurile de informații și experiență;

               (f)

               să dezvolte abordarea și conținutul Strategiei europene privind ocuparea forței de muncă, inclusiv modalitățile de cooperare cu partenerii sociali și autoritățile locale și regionale competente;

               (g)

               să pună în aplicare o politică de informare activă care să răspundă cerințelor publice de transparență și care să recunoască importanța informării depline a cetățenilor europeni în legătură cu toate aspectele Strategiei europene privind ocuparea forței de muncă. Acest lucru se realizează în special prin măsuri specifice de informare care să mărească gradul de cunoaștere a Strategiei europene privind ocuparea forței de muncă și prin punerea la dispoziția publicului larg, în special prin intermediul internetului, a Pachetului privind ocuparea forței de muncă, inclusiv a planurilor naționale de acțiune privind ocuparea forței de muncă și evaluarea acestora prezentată în Raportul comun privind ocuparea forței de muncă.

         (2)   În cadrul acestor activități, analiza efectuată va fi pe sexe, în măsura în care acest lucru este posibil.
   Articolul 4
   Măsuri comunitare
   (1)   Ținând seama de principiile prevăzute la articolul 2 și în vederea îndeplinirii obiectivelor menționate la articolul 3, măsurile comunitare acoperă următoarele activități:

               (a)

               analiza și evaluarea tendințelor privind ocuparea forței de muncă și a condițiilor politice generale; analiza prospectivă a domeniilor de acțiune importante pentru Comisie și pentru statele membre în vederea evaluării opțiunilor politice și a impactului politicilor comunitare; analiza și cercetarea prospectivă a noilor probleme de politică apărute în cursul elaborării strategiei coordonate privind ocuparea forței de muncă;

               (b)

               sprijinirea eforturilor statelor membre de evaluare în mod coerent și coordonat a planurilor naționale de acțiune privind forța de muncă, inclusiv modalitatea în care partenerii sociali și autoritățile locale și regionale competente au fost și pot fi implicate în punerea lor în aplicare. La sfârșitul primei perioade de aplicare a liniilor directoare anuale privind politica de ocupare a forței de muncă stabilite conform procesului de la Luxemburg se finalizează un exercițiu special de evaluare;

               (c)

               o evaluare cantitativă și calitativă a efectelor Strategiei europene privind ocuparea forței de muncă, în general, incluzând evaluarea eficienței metodologiei folosite și analiza coerenței dintre Strategia europeană privind ocuparea forței de muncă și politica economică generală, precum și alte domenii de politică;

               (d)

               colectarea și schimbul de experiență între statele membre, inclusiv procesul de revizuire reciprocă, în ceea ce privește atât pilonii, cât și liniile directoare individuale definite în Liniile directoare anuale privind forța de muncă destinate statelor membre. Intensificarea acestei cooperări va sprijini statele membre în dezvoltarea politicilor privind ocuparea forței de muncă pe baza experienței acumulate;

               (e)

               monitorizarea Strategiei europene privind ocuparea forței de muncă în statele membre, în special prin intermediul Observatorului european pentru ocuparea forței de muncă;

               (f)

               lucrările tehnice și științifice necesare pentru a favoriza punerea la punct a unor indicatori cantitativi și calitativi comuni, îmbunătățirea și completarea statisticilor, optimizarea performanțelor și schimbul de informații privind cele mai bune practici;

               (g)

               sprijinirea eforturilor președinției Consiliului Uniunii Europene pentru a determina focalizarea atenției asupra elementelor prioritare ale Strategiei europene privind ocuparea forței de muncă și asupra evenimentelor speciale de mare importanță internațională sau de interes general pentru Comunitate și pentru statele membre.

         (2)   În cadrul activităților menționate la alineatul (1), o atenție deosebită se acordă persoanelor confruntate cu o serie de dificultăți care le limitează perspectivele de a participa activ pe piața muncii. De asemenea, se întreprind eforturi pentru integrarea principiului egalității sexelor, în special cu privire la șansele egale între bărbați și femei la încadrare și pe piața muncii și la armonizarea vieții profesionale cu cea de familie.
   (3)   La punerea în aplicare a măsurilor prevăzute la alineatul (1), Comisia are în vedere datele statistice, studiile și rapoartele de proiect puse la dispoziție de organizațiile internaționale, cum ar fi: Organizația pentru Cooperare și Dezvoltare Economică (OCDE) și Organizația Internațională a Muncii (OIM).
   (4)   Activitățile menționate la alineatul (1) au ca obiectiv asigurarea unui grad înalt de conștientizare a Strategiei europene privind ocuparea forței de muncă la toate nivelurile geografice ale Uniunii Europene, astfel încât publicul larg și grupurile de interese, cum ar fi partenerii sociali, colectivitățile locale și regionale, precum și alți actori cheie locali, provenind în special din sectorul cooperatist și cel non-profit, să devină conștienți de capacitatea lor de a îmbunătăți perspectivele economice și sociale ale colectivităților lor și să fie încurajați să-și aducă contribuția în acest scop.
   Activitățile destinate să încurajeze cooperarea, cele mai bune practici și abordările inovatoare, să îmbunătățească cunoașterea, să dezvolte schimbul de informații și să evalueze experiența în procesul de punere în aplicare a planurilor naționale de acțiune la toate nivelurile includ:

               (a)

               studii privind toate abordările și măsurile inovatoare referitoare la punerea în aplicare a Strategiei europene privind ocuparea forței de muncă, inclusiv la nivel local și regional;

               (b)

               schimbul de experiență pentru stimularea celor mai bune practici, inclusiv la nivel local și regional;

               (c)

               studii privind măsurile proprii de încurajare a partenerilor locali și regionali în cadrul punerii în aplicare a Strategiei europene privind ocuparea forței de muncă;

               (d)

               diseminarea rezultatelor studiilor menționate anterior cu privire la punerea în aplicare a Strategiei europene privind ocuparea forței de muncă, inclusiv la nivel local și regional.

         Articolul 5
   Rezultate
   Rezultatele activităților prevăzute la articolul 4 se folosesc sau se publică în funcție de tipul de activitate avut în vedere, în special:

               1.

               raportul privind ocuparea forței de muncă în Europa și alte publicații, documente de lucru, rapoarte ce urmează a fi prezentate Consiliului, Comisiei și Comitetului pentru ocuparea forței de muncă, inclusiv rapoarte privind evaluarea procesului de la Luxemburg, evocate la articolul 4 alineatul (1) litera (b);

               2.

               seminarii naționale în cadrul pregătirii planurilor naționale de acțiune, seminarii privind politica de ocupare sau organizarea de evenimente internaționale importante pe teme prioritare sau teme de importanță generală;

               3.

               folosirea internetului pentru diseminarea rezultatelor (publicare pe internet, forumuri de discuții și seminarii pe internet) și ca instrument de încurajare a cooperării și a schimbului de informații.

         Articolul 6
   Coerență și complementaritate
   Comisia adoptă toate măsurile necesare pentru a asigura coerența și a evita suprapunerea măsurilor puse în aplicare în conformitate cu prezenta decizie și cele adoptate în temeiul altor programe și acțiuni comunitare similare și corespunzătoare. În acest sens, se acordă prioritate evaluării atât a rezultatelor pozitive, cât și a rezultatelor negative ale tuturor măsurilor adoptate în cadrul acestor programe și inițiative conexe și asigurării că experiența acumulată într-un anumit domeniu este asimilată progresiv în activitățile desfășurate în alte domenii. În acest scop, Comisia asigură legăturile interne dintre programele și acțiunile comunitare și agențiile descentralizate.
   Articolul 7
   Participarea unor țări terțe
   (1)   Activitățile ce pot fi deschise participării țărilor din Spațiul Economic European, țările asociate din Europa centrală și de est, Cipru, Malta, Turcia și țările mediteraneene care sunt partenere ale Uniunii Europene, se definesc în contextul relațiilor Uniunii Europene cu țările respective.
   (2)   Cheltuielile de participare menționate la alineatul (1) sunt suportate fie de către țările implicate, fie în temeiul titlurilor bugetare care acoperă punerea în aplicare a acordurilor de cooperare, de asociere sau de parteneriat cu țările respective în domeniul corespunzător.
   Articolul 8
   Măsuri de punere în aplicare
   (1)   Măsurile necesare pentru punerea în aplicare a prezentei decizii referitoare la problemele menționate mai jos se adoptă în conformitate cu procedura administrativă menționată la articolul 9 alineatul (2):

               (a)

               liniile directoare generale pentru punerea în aplicare a activităților și programul anual de lucru;

               (b)

               împărțirea fondurilor pe măsuri;

               (c)

               propunerile Comisiei privind criteriile de selecție în vederea acordării sprijinului financiar;

               (d)

               criteriile pentru evaluarea activităților care beneficiază de sprijin și modalitatea de diseminare și transfer al rezultatelor.

         (2)   Măsurile necesare pentru punerea în aplicare a prezentei decizii referitoare la orice alte aspecte se adoptă în conformitate cu procedura consultativă menționată la articolul 9 alineatul (3).
   Articolul 9
   Comitetul
   (1)   Comisia este sprijinită de un comitet.
   (2)   În cazul trimiterilor la prezentul alineat, se aplică articolele 4 și 7 din Decizia 1999/468/CE, avându-se în vedere dispozițiile articolului 8.
   Perioada prevăzută la articolul 4 alineatul (3) din Decizia 1999/468/CE este de două luni.
   (3)   În cazul trimiterilor la prezentul alineat, se aplică articolele 3 și 7 din Decizia 1999/468/CE, avându-se în vedere dispozițiile articolului 8.
   (4)   Comitetul își stabilește regulamentul de procedură.
   Articolul 10
   Cooperarea cu alte comitete
   Pentru asigurarea coerenței și complementarității acestor activități cu alte măsuri menționate la articolul 6, Comisia informează periodic comitetul menționat la articolul 9 cu privire la alte acțiuni comunitare relevante. Dacă este cazul, Comisia instituie o cooperare permanentă și organizată între acest comitet și comitetele înființate pentru alte politici, instrumente și acțiuni relevante.
   Articolul 11
   Legături ce urmează a fi stabilite
   Fără a aduce atingere articolelor 8, 9 și 10, Comisia stabilește legăturile necesare cu Comitetul pentru ocuparea forței de muncă, pentru ca acest comitet să fie informat periodic și corect cu privire la realizarea activităților prevăzute de prezenta decizie.
   De asemenea, în cadrul activităților prevăzute de prezenta decizie, Comisia stabilește legăturile necesare cu Parlamentul European și cu partenerii sociali și realizează periodic un schimb de opinii. În acest scop, Comisia pune informațiile necesare la dispoziția Parlamentului European și a partenerilor sociali. Comisia informează Comitetul pentru ocuparea forței de muncă și comitetul menționat la articolul 9 cu privire la opiniile Parlamentului European și ale partenerilor sociali.
   Articolul 12
   Finanțarea
   (1)   Cadrul financiar pentru punerea în aplicare a activităților comunitare menționate în prezenta decizie pentru perioada 1 ianuarie 2002-31 decembrie 2006 este de 55 milioane EUR.
   (2)   Alocările anuale se aprobă de către autoritatea bugetară în limitele perspectivei financiare.
   (3)   Comisia poate recurge la asistență tehnică și administrativă în interesul comun al Comunității și al beneficiarilor, precum și la cheltuieli auxiliare.
   Articolul 13
   Evaluarea și raportarea
   (1)   Comisia identifică indicatorii de performanță pentru aceste acțiuni, monitorizează obținerea rezultatelor interimare și întreprinde evaluări independente în cel de-al treilea an (la jumătatea termenului) și la începutul ultimului an al activităților (ex-post). Evaluările se referă în special la impactul realizat și eficiența folosirii resurselor și oferă recomandări orientate spre decizii privind corecțiile și eventuala extindere a activităților.
   (2)   Comisia pune la dispoziția publicului rezultatele acțiunilor desfășurate și ale rapoartelor de evaluare.
   (3)   Pe baza acestor evaluări, Comisia poate propune o extindere a activităților.
   (4)   Comisia înaintează Parlamentului European, Consiliului, Comitetului Economic și Social și Comitetului Regiunilor un raport interimar privind rezultatele activităților până la 31 decembrie 2004 și un raport final până la 31 decembrie 2007. Comisia include în aceste rapoarte informații privind finanțarea comunitară în cadrul activităților și coerența și complementaritatea cu alte programe, acțiuni și inițiative similare relevante, precum și rezultatele relevante ale evaluării.
   Articolul 14
   Intrarea în vigoare
   Prezenta decizie intră în vigoare la data publicării în Jurnalul Oficial al Comunităților Europene.

      Adoptată la Luxemburg, 10 iunie 2002.

            Pentru Parlamentul European

            Președintele

         P. COX

            Pentru Consiliu

            Președintele

         J. PIQUÉ I CAMPS

      (1)  JO C 337 E, 28.11.2000, p. 242.

      (2)  JO C 139, 11.5.2001, p. 30.

      (3)  JO C 144, 16.5.2001, p. 30.

      (4)  Avizul Parlamentului European din 14 februarie 2001 (JO C 276, 1.10.2001, p. 53), poziția comună a Consiliului din 25 iunie 2001(JO C 301, 26.10.2001, p. 14) și Decizia Parlamentului European din 23 octombrie 2001 (nepublicată încă în Jurnalul Oficial). Decizia Parlamentului European din 25 aprilie 2002 și Decizia Consiliului din 7 mai 2002.

      (5)  JO L 29, 4.2.2000, p. 21.

      (6)  JO L 63, 4.3.1998, p. 26.

      (7)  JO L 184, 17.7.1999, p. 23.

      (8)  JO C 172, 18.6.1999, p. 1.


title: Decizia (UE) 2016/1491 a Parlamentului European din 28 aprilie 2016 privind închiderea conturilor Oficiului Organismului Autorităților Europene de Reglementare în Domeniul Comunicațiilor Electronice pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/178

         DECIZIA (UE) 2016/1491 A PARLAMENTULUI EUROPEAN
   din 28 aprilie 2016
   privind închiderea conturilor Oficiului Organismului Autorităților Europene de Reglementare în Domeniul Comunicațiilor Electronice pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Oficiului Organismului Autorităților Europene de Reglementare în Domeniul Comunicațiilor Electronice pentru exercițiul financiar 2014,

               —

               având în vedere Raportul Curții de Conturi privind conturile anuale ale Oficiului Organismului Autorităților Europene de Reglementare în Domeniul Comunicațiilor Electronice pentru exercițiul financiar 2014, însoțit de răspunsul oficiului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a comitetului de gestionare al Oficiului Organismului Autorităților Europene de Reglementare în Domeniul Comunicațiilor Electronice în ceea ce privește execuția bugetară pentru exercițiul financiar 2014 (05584/2016 – C8-0090/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 (3) al Consiliului, în special articolul 208,

               —

               având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului Autorităților Europene de Reglementare în Domeniul Comunicațiilor Electronice (OAREC) și a Oficiului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0093/2016),

               1.

               ia act de conturile anuale finale ale Oficiului Organismului Autorităților Europene de Reglementare în Domeniul Comunicațiilor Electronice care sunt prezentate în anexa la raportul Curții de Conturi;

               2.

               aprobă închiderea conturilor Oficiului Organismului Autorităților Europene de Reglementare în Domeniul Comunicațiilor Electronice pentru exercițiul financiar 2014;

               3.

               încredințează președintelui sarcina de a transmite prezenta decizie comitetului de gestionare al Oficiului Organismului Autorităților Europene de Reglementare în Domeniul Comunicațiilor Electronice, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 27.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 337, 18.12.2009, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia nr. 649/2005/CE a Parlamentului European și a Consiliului din 13 aprilie 2005 de modificare a Deciziei nr. 1419/1999/CE de stabilire a unei acțiuni comunitare în favoarea evenimentului „Capitala europeană a culturii” pentru perioada 2005-2019

text:
Anunţ juridic important

|

32005D0649

Official Journal L 117 , 04/05/2005 P. 0020 - 0021

		20050413Decizia nr. 649/2005/CE a Parlamentului European și a Consiliuluidin 13 aprilie 2005de modificare a Deciziei nr. 1419/1999/CE de stabilire a unei acțiuni comunitare în favoarea evenimentului "Capitala europeană a culturii" pentru perioada 2005-2019PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 151 al acestuia,având în vedere propunerea Comisiei,având în vedere avizul Comitetului Regiunilor [1],hotărând în conformitate cu procedura prevăzută la articolul 251 din tratat [2],întrucât:(1) Decizia nr. 1419/1999/CE a Parlamentului European și a Consiliului din 25 mai 1999 de stabilire a unei acțiuni comunitare în favoarea evenimentului "Capitala europeană a culturii" pentru perioada 2005-2019 [3] vizează punerea în valoare a bogăției, diversității și trăsăturilor caracteristice comune ale culturilor europene și contribuția la îmbunătățirea cunoașterii reciproce între cetățenii europeni.(2) Anexa I la Decizia nr. 1419/1999/CE indică ordinea cronologică în temeiul căreia statele membre pot să prezinte candidaturile pentru această manifestare. Această anexă se limitează la statele membre la data adoptării acestei decizii, la 25 mai 1999.(3) Articolul 6 din Decizia nr. 1419/1999/CE prevede posibilitatea revizuirii acestei decizii, în special în vederea unei viitoare extinderi a Uniunii Europene.(4) Având în vedere extinderea din 2004, este important ca noile state membre să-și poată prezenta, de asemenea, candidaturile într-o perioadă scurtă de timp în contextul manifestării "Capitala europeană a culturii", fără a schimba ordinea prevăzută pentru celelalte state membre, astfel încât, începând cu 2009 și până la sfârșitul prezentei acțiuni comunitare, să poată fi selectate în fiecare an două capitale din statele membre.(5) În consecință, Decizia nr. 1419/1999/CE trebuie modificată,DECID:Articolul 1Decizia nr. 1419/1999/CE se modifică după cum urmează:1. Se introduce următorul motiv:"(12a) întrucât trebuie luate în considerare consecințele financiare ale prezentei decizii, astfel încât să se asigure o finanțare comunitară adecvată și corespunzătoare pentru desemnarea a două "Capitale europene ale culturii"".2. Articolul 2 alineatul (1) se înlocuiește cu următorul text:"(1) Orașele din statele membre se desemnează drept "Capitala europeană a culturii" pe rând, astfel cum este stabilit în lista care figurează în anexa I. Până în anul 2008 inclusiv, desemnarea se aplică unui oraș din statul membru care apare pe listă. Începând cu 2009, desemnarea se aplică unui oraș din fiecare dintre statele membre care apar pe listă. Ordinea cronologică prevăzută în anexa I poate fi modificată prin acordul comun al statelor membre în cauză. La rândul său, fiecare stat membru în cauză prezintă Parlamentului European, Consiliului, Comisiei și Comitetului Regiunilor candidatura unuia sau mai multor orașe. Această candidatură se prezintă cu patru ani înaintea începerii manifestării și poate fi însoțită de o recomandare din partea statului membru în cauză.".3. Anexa I se înlocuiește cu textul care apare în anexa la prezenta decizie.Articolul 2Prezenta Decizie intră în vigoare în a douăzecea zi de la data publicării sale în Jurnalul Oficial al Uniunii Europene.Se aplică de la 1 mai 2004.Adoptată la Strasburg, 13 aprilie 2005.Pentru Parlamentul EuropeanPreședinteleJ. P. Borrell FontellesPentru ConsiliuPreședinteleN. Schmit[1] JO C 121, 30.4.2004, p. 15.[2] Avizul Parlamentului European din 22 aprilie 2004 (nepublicat încă în Jurnalul Oficial), poziția comună a Consiliului din 21 octombrie 2004 (JO C 25 E, 1.2.2005, p. 41) și poziția Parlamentului European din 22 februarie 2005 (nepublicată încă în Jurnalul Oficial).[3] JO L 166, 1.7.1999, p. 1.--------------------------------------------------20050413ANEXĂORDINEA PREZENTĂRII CANDIDATURILOR PENTRU "CAPITALA EUROPEANĂ A CULTURII"2005 | Irlanda | |2006 | Grecia [1] | |2007 | Luxemburg | |2008 | Regatul Unit | |2009 | Austria | Lituania |2010 | Germania | Ungaria |2011 | Finlanda | Estonia |2012 | Portugalia | Slovenia |2013 | Franța | Slovacia |2014 | Suedia | Letonia |2015 | Belgia | Republica Cehă |2016 | Spania | Polonia |2017 | Danemarca | Cipru |2018 | Țările de Jos [1] | Malta |2019 | Italia | |[1] Consiliul "Cultură/Audiovizual", în urma întrunirii din 28 mai 1998, a luat notă de schimbarea de poziții între Grecia și Țările de Jos, în conformitate cu articolul 2 alineatul (1) din Decizia nr. 1419/1999/CE.--------------------------------------------------


title: Decizia CIAD/4/2008 a Comitetului politic și de securitate din 2 septembrie 2008 de modificare a Deciziei CIAD/1/2008 a Comitetului politic și de securitate privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană și a Deciziei CIAD/2/2008 a Comitetului politic și de securitate de înființare a Comitetului contribuitorilor la operația militară a Uniunii Europene în Republica Ciad și în Republica Centrafricană

text:
               16.9.2008

               RO

               Jurnalul Oficial al Uniunii Europene

               L 247/54

      DECIZIA CIAD/4/2008 A COMITETULUI POLITIC ȘI DE SECURITATE

   din 2 septembrie 2008
   de modificare a Deciziei CIAD/1/2008 a Comitetului politic și de securitate privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană și a Deciziei CIAD/2/2008 a Comitetului politic și de securitate de înființare a Comitetului contribuitorilor la operația militară a Uniunii Europene în Republica Ciad și în Republica Centrafricană
   (2008/731/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 al treilea paragraf,
   având în vedere Acțiunea comună 2007/677/PESC a Consiliului din 15 octombrie 2007 privind operația militară a Uniunii Europene în Republica Ciad și în Republica Centrafricană (1) (Operația EUFOR Tchad/RCA), în special articolul 10 alineatul (2),
   având în vedere Decizia CIAD/1/2008 a Comitetului politic și de securitate din 13 februarie 2008 privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană (2) și Decizia CIAD/2/2008 a Comitetului politic și de securitate din 18 martie 2008 de înființare a Comitetului contribuitorilor la operația militară a Uniunii Europene în Republica Ciad și în Republica Centrafricană (3),
   întrucât:

               (1)

               În urma recomandărilor comandantului operației Uniunii Europene și ale Comitetului Militar al Uniunii Europene referitoare la contribuția Republicii Croația, ar trebui să se accepte contribuția acestui stat.

               (2)

               În conformitate cu articolul 6 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și la punerea în aplicare a deciziilor și a acțiunilor Uniunii Europene care au implicații în domeniul apărării,

         DECIDE:
   Articolul 1
   Articolul 1 din Decizia CIAD/1/2008 a Comitetului politic și de securitate se înlocuiește cu următorul text:

      „Articolul 1
      Contribuțiile statelor terțe
      Ca urmare a conferințelor de generare a forțelor și a consultărilor ulterioare, se acceptă contribuțiile Republicii Albania, Federației Ruse și Republicii Croația la operația militară a Uniunii Europene în Republica Ciad și în Republica Centrafricană.”

   Articolul 2
   Anexa la Decizia CIAD/2/2008 a Comitetului politic și de securitate se înlocuiește cu următorul text:

         „ANEXĂ
         LISTA STATELOR TERȚE MENȚIONATE LA ARTICOLUL 2 ALINEATUL (1)

                     —

                     Republica Albania

                     —

                     Federația Rusă

                     —

                     Republica Croația”.

   Articolul 3
   Prezenta decizie intră în vigoare la data adoptării.

      Adoptată la Bruxelles, 2 septembrie 2008.

            Pentru Comitetul Politic și de Securitate

            Președintele

         C. ROGER

      (1)  JO L 279, 23.10.2007, p. 21.

      (2)  JO L 56, 29.2.2008, p. 64.

      (3)  JO L 107, 17.4.2008, p. 60.


title: Norme de reglementare a accesului public la documentele Parlamentului European – Decizia Biroului din 28 noiembrie 2001

text:
               22.7.2011

               RO

               Jurnalul Oficial al Uniunii Europene

               C 216/19

         NORME DE REGLEMENTARE A ACCESULUI PUBLIC LA DOCUMENTELE PARLAMENTULUI EUROPEAN
   Decizia Biroului din 28 noiembrie 2001 (1)
       (2)
       (3)
       (4)

   2011/C 216/07
   BIROUL,
   având în vedere articolul 15 alineatul (3) din TFUE,
   având în vedere Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei, în special articolele 11, 12 și 18,
   având în vedere articolul 23 alineatele (2) și (12), articolul 103 alineatul (1) și articolul 104 din Regulamentul de procedură,
   întrucât principiile generale care reglementează accesul la documente au fost stabilite, în conformitate cu articolul 15 alineatul (3) din TFUE, prin Regulamentul (CE) nr. 1049/2001 din 30 mai 2001 al Parlamentului European și al Consiliului,
   întrucât, în conformitate cu fostul articol 255 alineatul (3) din Tratatul CE și cu articolul 18 alineatul (1) din Regulamentul (CE) nr. 1049/2001, Parlamentul European, prin decizia din 13 noiembrie 2001, a procedat la adaptarea Regulamentului său de procedură,
   întrucât, în conformitate cu dispozițiile articolului 104 alineatele (2), (3) și (4) din Regulamentul de procedură al Parlamentului, Biroul are sarcina de a stabili normele destinate întocmirii registrului de referință al documentelor și modalitățile de acces, precum și de a desemna organele responsabile cu tratarea cererilor de acces,
   întrucât măsurile privind sistemul de taxe percepute pentru eliberarea documentelor trebuie să fie adaptat la prevederile articolului 10 din Regulamentul (CE) nr. 1049/2001 pentru a preciza costul suplimentar ce trebuie achitat de solicitanți atunci când este vorba de documente voluminoase,
   întrucât regruparea măsurilor privind funcționarea registrului de documente al Parlamentului European într-o singură decizie pare a fi oportună în scopul facilitării transparenței în raporturile cu cetățenii,
   întrucât Regulamentul (CE) nr. 1049/2001 nu permite să se țină seama de calitatea solicitantului, iar deciziile adoptate în temeiul acestui regulament produc un efect „erga omnes”; or, deputații și personalul instituțiilor au drepturi privilegiate de acces recunoscute de Regulamentul de procedură al Parlamentului, de Regulamentul financiar, de Regulamentul (CE) nr. 45/2001 și de Statutul funcționarilor, la care pot recurge, în locul drepturilor prevăzute în Regulamentul (CE) nr. 1049/2001,
   întrucât Regulamentul (CE) nr. 1049/2001 și prezenta decizie nu reglementează nici accesul și transmiterea de documente între instituții, acestea făcând obiectul acordurilor interinstituționale,
   întrucât Regulamentul (CE) nr. 1049/2001 se referă la accesul la documentele existente, iar cererile de informare trebuie tratate în temeiul altor dispoziții,
   întrucât Biroul, prin Decizia sa din 8 martie 2010, a adoptat o nouă listă de categorii de documente ale Parlamentului European accesibile în mod direct,
   întrucât este recomandabil să se aducă modificări tehnice pe baza experienței dobândite în ultimii ani în cadrul instituției și dezvoltării site-ului internet al Parlamentului,
   DECIDE:
   TITLUL I

      REGISTRUL ELECTRONIC DE REFERINȚĂ (RER)

   Articolul 1
   Întocmirea
   (1)   Registrul electronic de referință (RER) a fost întocmit pentru documentele Parlamentului European.
   (2)   Registrul de referință astfel creat include referințele documentelor întocmite sau primite de instituție (sub rezerva condițiilor de la alineatul următor) cu începere de la data punerii în aplicare a Regulamentului (CE) nr. 1049/2001 (5).
   (3)   În temeiul articolului 10 alineatul (2) din Regulamentul (CE) nr. 1049/2001, nu este necesară punerea la dispoziție în RER a documentelor primite de Parlamentul European din partea altor instituții și deja ușor accesibile în registrul electronic al instituției în cauză. RER pune la dispoziție o legătură electronică la registrul instituției care are calitatea de autor.
   (4)   Aceste referințe constituie „actul de identitate al documentului”, care cuprinde nu numai datele prevăzute la articolul 11 alineatul (2) din Regulamentul (CE) nr. 1049/2001, ci și, în măsura posibilului, datele care permit identificarea autorității care are calitatea de autor al fiecărui document, limbile disponibile, statutul documentului, categoria documentului și locul în care este stocat documentul.
   Articolul 2
   Obiective
   RER este structurat, astfel încât să permită:

               —

               identificarea documentelor printr-un sistem de referință uniform;

               —

               accesul direct la documente, în special la cele legislative;

               —

               informarea, în cazul în care documentele nu sunt direct accesibile pe cale electronică în temeiul articolelor 4 și 9 din Regulamentul (CE) nr. 1049/2001.

         Articolul 3
   Funcționarea
   Unitatea pentru transparență și accesul public la documente și relațiile cu reprezentanții grupurilor de interese (denumită în continuare „serviciul competent”) este responsabilă cu:

               —

               controlul înregistrării în RER a documentelor întocmite sau primite de Parlamentul European;

               —

               primirea și tratarea cererilor de acces în formă scrisă sau electronică în termen de 15 zile lucrătoare, cu posibilitate de prelungire a termenului;

               —

               transmiterea unei confirmări de primire;

               —

               asistența acordată solicitanților în vederea precizării conținutului cererilor lor și punerea de acord cu solicitanții în cazul solicitărilor de documente foarte lungi sau complexe;

               —

               facilitarea accesului solicitanților la documentele deja publicate;

               —

               coordonarea privind răspunsul cu serviciul care are calitatea de autor sau serviciul care deține documentul sau cu persoana abilitată, în cazul în care cererea se referă la un document care nu figurează în registru sau atunci când ea privește un document supus restricțiilor prevăzute la articolele 4 și 9 din Regulamentul (CE) nr. 1049/2001;

               —

               consultarea terților în conformitate cu articolul 4 alineatul (4) din Regulamentul (CE) nr. 1049/2001.

         Articolul 4
   Înscrierea documentelor în RER
   (1)   Referințele documentelor sunt înscrise în RER conform instrucțiunilor adoptate de Secretarul General, care asigură o trasabilitate maximă a documentelor. Înscrierea în RER a documentelor se va extinde treptat. Categoriile de documente înscrise vor fi afișate pe prima pagină a RER de pe site-ul Europarl.
   (2)   În această privință, responsabilitatea înscrierii în RER a documentelor Parlamentului European, astfel cum sunt definite la articolul 104 alineatul (2) din Regulamentul său de procedură, îi revine organului sau serviciului care are calitatea de autor al acestora.
   (3)   Documentele întocmite în cadrul procedurii legislative sau al activității parlamentare sunt înscrise în RER de îndată ce se depun sau devin publice.
   (4)   Celelalte documente care sunt de competența serviciilor administrative ale Secretariatului General al Parlamentului European sunt înscrise în RER, în măsura posibilului, conform instrucțiunilor Secretarului General.
   (5)   Referințele documentelor terților, în sensul articolului 3 din Regulamentul (CE) nr. 1049/2001, sunt înscrise în RER de serviciul destinatar al documentelor.
   Articolul 5
   Documente accesibile în mod direct
   (1)   Toate documentele întocmite sau primite de Parlamentul European în cadrul procedurii legislative trebuie să fie accesibile cetățenilor în format electronic, sub rezerva restricțiilor prevăzute la articolele 4 și 9 din Regulamentul (CE) nr. 1049/2001.
   (2)   Parlamentul European va pune la dispoziția publicului toate documentele legislative în sensul articolului 12 alineatul (2) din Regulamentul (CE) nr. 1049/2001 pe cale electronică, prin intermediul RER sau al site-ul internet Europarl.
   (3)   Categoriile de documente direct accesibile sunt enumerate într-o listă adoptată de Birou și publicată pe site-ul internet Europarl. Această listă nu limitează dreptul de acces la documentele care nu fac parte din categoriile enumerate, care pot deveni accesibile la rândul lor printr-o cerere scrisă.
   Articolul 6
   Documente accesibile la cerere
   (1)   Documentele întocmite sau primite de Parlamentul European în afara procedurii legislative sunt, în măsura posibilului, direct accesibile cetățenilor prin intermediul RER, sub rezerva restricțiilor prevăzute la articolele 4 și 9 din Regulamentul (CE) nr. 1049/2001.
   (2)   Atunci când înscrierea unui document în RER nu permite accesul direct la textul integral, fie pentru că documentul nu este disponibil în format electronic, fie pentru că se aplică excepțiile prevăzute la articolele 4 și 9 din Regulamentul (CE) nr. 1049/2001, solicitantul poate cere accesul la document în scris sau utilizând formularul electronic disponibil pe site-ul RER de pe Europarl.
   (3)   Documentele întocmite sau primite de Parlamentul European înainte de intrarea în vigoare a Regulamentului (CE) nr. 1049/2001 și care, în consecință, nu sunt înscrise în RER sunt accesibile în urma depunerii unei cereri scrise sau electronice sub rezerva restricțiilor prevăzute la articolele 4 și 9 din regulamentul indicat mai sus.
   (4)   Parlamentul va oferi cetățenilor asistență online privind modalitățile de depunere a cererilor de acces la documente.
   TITLUL II

      CEREREA INIȚIALĂ

   Articolul 7
   Cereri care intră sub incidența prezentelor norme
   Prezentele norme se aplică oricărei cereri de acces la un document al Parlamentului European adresată utilizând formularul pus la dispoziție pe site-ul RER sau care face referire expresă la dreptul de acces la documente, astfel cum este definit în Regulamentul (CE) nr. 1049/2001. Cu toate acestea, prezentele norme nu se aplică cererilor care se bazează pe un drept de acces special, astfel cum este prevăzut în special în Regulamentul de procedură al Parlamentului, în Regulamentul financiar, în Regulamentul (CE) nr. 45/2001 privind protecția datelor cu caracter personal și în Statutul funcționarilor.
   Articolul 8
   Depunerea cererii de acces
   (1)   Cererea de acces la un document al Parlamentului European poate fi adresată în scris, prin fax sau pe cale electronică, în una dintre limbile enumerate la articolul 342 din Tratatul privind funcționarea Uniunii Europene.
   (2)   Cererile în format electronic sunt depuse, pe cât posibil, cu ajutorul formularului electronic disponibil pe site-ul RER și al sistemului online de asistență prevăzut pentru facilitarea depunerii unei astfel de cereri.
   (3)   Cererea trebuie să fie formulată suficient de exact și să cuprindă, în special, elementele care permit identificarea documentelor solicitate, precum și numele și adresa solicitantului.
   (4)   În cazul în care o cerere nu este suficient de precisă, instituția, în temeiul articolului 6 alineatul (2) din Regulamentul (CE) nr. 1049/2001, invită solicitantul să o clarifice, ajutându-l în acest scop.
   Articolul 9
   Tratarea cererii inițiale
   (1)   Orice cerere de acces la un document aflat în posesia Parlamentului European este distribuită, în chiar ziua înregistrării sale, serviciului competent, care va trebui să-i confirme primirea, să formuleze un răspuns și să furnizeze documentul în termenul prevăzut.
   (2)   Atunci când cererea se referă la un document întocmit de Parlamentul European în cazul căruia se aplică una dintre excepțiile prevăzute la articolul 4 din Regulamentul (CE) nr. 1049/2001 sau în cazul în care documentul solicitat trebuie identificat și localizat, serviciul competent se adresează serviciului sau organului care are calitatea de autor al documentului, care propune cursul care trebuie dat cererii în termen de cinci zile lucrătoare.
   Articolul 10
   Consultarea terților
   (1)   În cazul în care cererea privește documente ale terților, serviciul competent, după caz în cooperare cu serviciul în posesia căruia se află documentele solicitate, verifică aplicabilitatea excepțiilor prevăzute la articolele 4 și 9 din Regulamentul (CE) nr. 1049/2001.
   (2)   Dacă, în cursul acestei analize, se ajunge la concluzia că accesul la documentele solicitate trebuie refuzat în virtutea uneia dintre excepțiile prevăzute la articolul 4 din Regulamentul (CE) nr. 1049/2001, răspunsul negativ este transmis solicitantului fără consultarea terților care au calitatea de autori ai documentelor.
   (3)   Serviciul competent dă curs favorabil cererii fără consultarea terților care au calitatea de autori ai documentelor atunci când:

               —

               documentul solicitat a fost deja făcut public de autorul său în temeiul dispozițiilor din Regulamentul (CE) nr. 1049/2001 sau al unor dispoziții similare;

               —

               publicarea, eventual parțială, a conținutului său nu aduce atingere în mod evident unuia dintre interesele menționate la articolele 4 și 9 din Regulamentul (CE) nr. 1049/2001.

         (4)   În toate celelalte cazuri, terții sunt consultați și li se acordă un termen de cinci zile lucrătoare pentru a se exprima și a stabili dacă se aplică vreuna dintre excepțiile prevăzute la articolele 4 sau 9 din Regulamentul (CE) nr. 1049/2001.
   (5)   În absența unui răspuns în termenul stabilit sau atunci când terțul nu poate fi găsit sau identificat, Parlamentul European ia o decizie în conformitate cu regimul de excepții de la articolul 4 din Regulamentul (CE) nr. 1049/2001, ținând seama de interesele legitime ale terților pe baza elementelor de care dispune.
   Articolul 11
   Termenul de răspuns
   (1)   În cazul în care se acordă accesul, serviciul competent furnizează documentele solicitate în termen de 15 zile lucrătoare de la înregistrarea cererii.
   (2)   Dacă Parlamentul European nu este în măsură să permită accesul la documentele solicitate, aceasta comunică în scris solicitantului motivele refuzului său, total sau parțial, informându-l cu privire la dreptul de a depune o cerere de confirmare.
   (3)   În acest caz, solicitantul dispune de un termen de 15 zile lucrătoare de la primirea răspunsului pentru a depune o cerere de confirmare.
   (4)   În mod excepțional, în cazul în care cererea se referă la un document foarte lung sau la un număr mare de documente, termenul prevăzut la alineatul (1) al prezentului articol poate fi prelungit cu 15 zile lucrătoare, cu condiția informării prealabile a solicitantului și a unei motivări amănunțite.
   (5)   În lipsa unui răspuns din partea instituției în termenul prevăzut, solicitantul poate depune o cerere de confirmare.
   Articolul 12
   Autoritatea competentă
   (1)   Cererile inițiale adresate Parlamentului European sunt tratate de către Secretarul General sub autoritatea vicepreședintelui responsabil cu supravegherea modului în care se tratează cererile de acces la documente, în conformitate cu dispozițiile articolului 104 alineatele (4) și (6) din Regulamentul de procedură.
   (2)   Răspunsurile pozitive la cererile inițiale sunt transmise solicitantului de către Secretarul General sau de serviciul competent sub autoritatea Secretariatului General.
   (3)   Decizia de a respinge o cerere inițială, corespunzător motivată, este luată de Secretarul General, la propunerea serviciului competent și după consultarea autorului documentului. Toate deciziile de respingere se transmit, spre informare, vicepreședintelui responsabil.
   (4)   Secretarul General sau serviciul competent pot sesiza, în orice moment, Serviciul juridic și/sau responsabilul cu protecția datelor cu privire la cursul care trebuie dat cererii de acces.
   TITLUL III

      CEREREA DE CONFIRMARE

   Articolul 13
   Depunere
   (1)   Cererea de confirmare trebuie să fie adresată în termen de 15 zile lucrătoare, fie cu începere de la data primirii răspunsului prin care se refuză total sau parțial accesul la documentul solicitat, fie, în lipsa oricărui răspuns la cererea inițială, după expirarea termenului de răspuns.
   (2)   Cererea de confirmare trebuie să respecte cerințele formale stipulate la articolul 8 din prezenta decizie pentru cererea inițială.
   Articolul 14
   Tratare și consultări
   (1)   Cererile de confirmare se înregistrează și se asigură eventualele consultări, potrivit modalităților prevăzute la articolele 9 și 10 din prezenta decizie.
   (2)   Parlamentul European, în termen de 15 zile lucrătoare de la înregistrarea cererii, acordă accesul la document sau comunică în scris sau pe cale electronică motivele refuzului său parțial sau total.
   (3)   În mod excepțional, în cazul în care cererea se referă la un document foarte lung sau la un număr mare de documente, termenul prevăzut la alineatul precedent poate fi prelungit cu 15 zile lucrătoare, cu condiția informării prealabile a solicitantului și a unei motivări amănunțite.
   Articolul 15
   Autoritatea competentă
   (1)   Răspunsul la cererile de confirmare ține de competența Biroului Parlamentului European. Vicepreședintele responsabil cu tratarea cererilor de acces la documente hotărăște cu privire la cererile de confirmare în numele Biroului și sub autoritatea acestuia.
   (2)   Vicepreședintele este obligat să informeze Biroul cu privire la decizia sa în cadrul primei sale reuniuni de după luarea deciziei și să o comunice solicitantului. Dacă consideră necesar, în termenul prescris, vicepreședintele poate sesiza Biroul cu privire la propunerea de decizie, în special atunci când răspunsul ar ridica întrebări de principiu cu privire la politica de transparență a Parlamentului European. În răspunsul dat solicitantului, vicepreședintele trebuie să țină cont de decizia Biroului.
   (3)   Vicepreședintele și Biroul decid pe baza propunerii elaborate de serviciul competent, cu împuternicire din partea Secretarului General. Acest serviciu este abilitat să solicite avizul responsabilului cu protecția datelor, care își prezintă avizul în termen de trei zile lucrătoare.
   (4)   Propunerea de răspuns poate face obiectului unui analize prealabile efectuate de Serviciul juridic, care își prezintă avizul în termen de trei zile lucrătoare.
   Articolul 16
   Căi de atac
   (1)   În cazul în care Parlamentul European refuză, total sau parțial, accesul solicitat, instituția informează solicitantul cu privire la căile de atac de care dispune, și anume intentarea unei acțiuni în justiție împotriva instituției sau depunerea unei plângeri la Ombudsman, în condițiile prevăzute la articolele 263 și 228 din TFUE.
   (2)   Lipsa unui răspuns în termenul prevăzut se consideră drept răspuns negativ și abilitează solicitantul să intenteze o acțiune în justiție sau să depună o plângere în condițiile menționate la alineatul precedent.
   TITLUL IV

      ÎNSCRIEREA ÎN RER ȘI ACCESUL LA DOCUMENTE SENSIBILE

   Articolul 17
   Înscrierea documentelor sensibile în RER
   (1)   Documentele sensibile în sensul articolului 9 din Regulamentul (CE) nr. 1049/2001 se înscriu în RER dacă autoritatea de origine își dă acordul. Intră în responsabilitatea persoanelor sau organelor Parlamentului European care primesc documentul sensibil din partea unui terț să precizeze referințele care pot figura în RER. Aceste persoane sau organe sunt consiliate de vicepreședintele responsabil cu tratarea cererilor de acces la documente, de Secretarul General sau, dacă este cazul, de președintele comisiei parlamentare vizate.
   (2)   Orice document întocmit de Parlamentul European care face referire la un document sensibil va fi înscris în RER numai cu autorizația vicepreședintelui responsabil de tratarea cererilor de acces. Referințele atribuite unor astfel de documente se stabilesc în aceleași condiții ca cele prevăzute la alineatul precedent.
   Articolul 18
   Tratarea cererii de acces
   Secretarul General transmite cererea de acces la un document sensibil vicepreședintelui responsabil cu tratarea cererilor de acces la documente, căruia îi revine responsabilitatea să ofere un răspuns la o cerere inițială. Responsabilitatea de a răspunde unei cereri de confirmare aparține Biroului, care poate delega această sarcină președintelui. Vicepreședintele responsabil și Biroul sau președintele sunt consiliați de Secretarul General sau, după caz, de președintele comisiei parlamentare vizate. Condițiile de înregistrare și termenele sunt aceleași ca și pentru celelalte cereri de acces.
   Articolul 19
   Persoane abilitate
   Persoanele abilitate să ia cunoștință de documente atunci când se tratează cererile de acces la documentele sensibile sunt: președintele Parlamentului European, vicepreședintele responsabil cu tratarea cererilor de acces la documente, președintele comisiei parlamentare direct vizate, Secretarul General și personalul serviciului competent abilitat în mod corespunzător, cu excepția cazurilor în care acordurile încheiate cu celelalte instituții prevăd o abilitare specială.
   Articolul 20
   Protecția documentelor sensibile
   Documentele sensibile sunt supuse unor norme stricte de securitate, de natură să garanteze tratarea confidențială în interiorul instituției. În acest sens, respectivele norme vor ține cont de acordurile interinstituționale.
   TITLUL V

      ELIBERAREA DOCUMENTELOR

   Articolul 21
   Costul răspunsului
   (1)   În completarea articolului 10 alineatul (1) din Regulamentul (CE) nr. 1049/2001, dacă volumul documentelor solicitate depășește douăzeci de pagini, se pot percepe solicitantului o taxă de 0,10 euro pe pagină plus cheltuieli de expediție. Cheltuielile aferente altor suporturi vor fi hotărâte de la caz la caz fără ca acestea să depășească o sumă rezonabilă.
   (2)   Documentele publicate nu intră sub incidența prezentei decizii și continuă să facă obiectul propriului lor sistem de prețuri.
   TITLUL VI

      APLICARE

   Articolul 22
   Aplicarea
   Prezenta decizie se aplică cu respectarea dispozițiilor Regulamentului (CE) nr. 1049/2001 și a dispozițiilor Regulamentului de procedură al Parlamentului European, fără a aduce atingere acestora.
   Articolul 23
   Reexaminarea
   Prezenta decizie va face obiectul unei noi examinări cel puțin de fiecare dată când Regulamentului (CE) nr. 1049/2001 va face obiectul unei revizuiri.
   Articolul 24
   Intrarea în vigoare
   Prezenta decizie intră în vigoare la data publicării sale în Jurnalul Oficial al Uniunii Europene
       (6).

      (1)  JO C 374, 29.12.2001, p. 1.

      (2)  Consolidată de către Birou la 3 mai 2004.

      (3)  Modificată de către Birou la 26 septembrie 2005 și publicată în JO C 289, 22.11.2005, p. 6.

      (4)  Modificată de către Birou la 22 iunie 2011 și publicată în JO C 216, 22.7.2011, p. 19.

      (5)  Și anume, 3 decembrie 2001.

      (6)  Și anume, la 29 decembrie 2001, la 22 noiembrie 2005, precum și la 22 iulie 2011.


title: Decizia 2011/514/PESC a Consiliului din 22 noiembrie 2010 privind semnarea și încheierea Acordului între Uniunea Europeană și Republica Serbia privind procedurile de securitate pentru schimbul și protecția informațiilor clasificate#Acord între Uniunea Europeană și Republica Serbia privind procedurile de securitate pentru schimbul și protecția informațiilor clasificate

text:
               23.8.2011

               RO

               Jurnalul Oficial al Uniunii Europene

               L 216/1

         DECIZIA 2011/514/PESC A CONSILIULUI
   din 22 noiembrie 2010
   privind semnarea și încheierea Acordului între Uniunea Europeană și Republica Serbia privind procedurile de securitate pentru schimbul și protecția informațiilor clasificate
   CONSILIUL UNIUNII EUROPENE,
   având în vedere Tratatul privind Uniunea Europeană („TUE”), în special articolul 37, și Tratatul privind funcționarea Uniunii Europene („TFUE”), în special articolul 218 alineatul (5) și articolul 218 alineatul (6) primul paragraf,
   având în vedere propunerea Înaltului Reprezentant al Uniunii pentru afaceri externe și politica de securitate („ÎR”),
   întrucât:

               (1)

               Cu ocazia reuniunii sale din 22 martie 2010, Consiliul a decis să autorizeze ÎR să inițieze negocieri, în temeiul articolului 37 din TUE și în conformitate cu procedura prevăzută la articolul 218 alineatul (3) din TFUE, în vederea încheierii unui acord privind securitatea informațiilor între Uniunea Europeană și Republica Serbia.

               (2)

               Ca urmare a respectivei autorizări, ÎR a negociat un acord cu Republica Serbia privind procedurile de securitate pentru schimbul și protecția informațiilor clasificate.

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul între Uniunea Europeană și Republica Serbia privind procedurile de securitate pentru schimbul și protecția informațiilor clasificate.
   Textul acordului este atașat la prezenta decizie.
   Articolul 2
   Președintele Consiliului este autorizat să numească persoana (persoanele) împuternicită (împuternicite) să semneze acordul prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Bruxelles, 22 noiembrie 2010.

            Pentru Consiliu

            Președintele

         S. VANACKERE

      TRADUCERE
      ACORD
      între Uniunea Europeană și Republica Serbia privind procedurile de securitate pentru schimbul și protecția informațiilor clasificate
      UNIUNEA EUROPEANĂ, denumită în continuare „UE”,
      și
      REPUBLICA SERBIA,
      denumite în continuare „părțile”,
      AVÂND ÎN VEDERE că părțile au în comun obiectivul de consolidare a securității prin orice mijloace;
      AVÂND ÎN VEDERE că părțile sunt de acord că ar trebui să-și dezvolte consultările și cooperarea în domenii de interes comun legate de securitate;
      AVÂND ÎN VEDERE că, în acest context, există o necesitate permanentă de a realiza schimburi de informații clasificate între părți;
      RECUNOSCÂND că pentru o consultare și o cooperare depline și eficiente poate fi necesar accesul la informații clasificate și materiale aferente ale părților, precum și schimbul de informații clasificate și materiale aferente între părți;
      FIIND CONȘTIENTE că accesul la informații clasificate și la materialele aferente și schimbul acestora necesită măsuri de securitate corespunzătoare,
      CONVIN DUPĂ CUM URMEAZĂ:
      Articolul 1
      (1)   În scopul îndeplinirii obiectivelor de consolidare a securității fiecăreia dintre părți prin orice mijloace, Acordul dintre UE și Republica Serbia privind procedurile de securitate pentru schimbul și protecția informațiilor clasificate („acordul”) se aplică informațiilor sau materialelor clasificate sub orice formă și din orice domeniu, furnizate sau schimbate între părți.
      (2)   Fiecare parte protejează informațiile clasificate primite de la cealaltă parte împotriva comunicării lor neautorizate, în conformitate cu condițiile prevăzute în prezentul acord și în conformitate cu actele cu putere de lege și actele administrative ale părților.
      Articolul 2
      În sensul prezentului acord, „informații clasificate” înseamnă orice informații sau materiale, sub orice formă, care:

                  (a)

                  sunt considerate de către oricare dintre părți ca necesitând protecție, deoarece divulgarea neautorizată a acestora ar putea cauza prejudicii mai mult sau mai puțin grave intereselor Republicii Serbia sau ale UE sau intereselor unora sau mai multora dintre statele membre ale UE; și

                  (b)

                  poartă o clasificare de securitate.

            Articolul 3
      Instituțiile și entitățile UE cărora li se aplică prezentul acord sunt: Consiliul European, Consiliul Uniunii Europene („Consiliul”), Secretariatul General al Consiliului, Înaltul Reprezentant al Uniunii pentru afaceri externe și politica de securitate, Serviciul European de Acțiune Externă („SEAE”) și Comisia Europeană. În sensul prezentului acord, aceste instituții și entități sunt denumite în continuare „UE”.
      Articolul 4
      Fiecare dintre părți și entitățile acestora menționate la articolul 3 se asigură că dispun de un sistem de securitate și de măsuri de securitate, întemeiate pe principiile de bază și standardele minime de securitate stabilite în actele lor cu putere de lege sau în actele lor administrative și care sunt reflectate în mecanismele de securitate care urmează să fie instituite în temeiul articolului 12, în scopul asigurării aplicării unui nivel de protecție echivalent informațiilor clasificate furnizate sau schimbate în temeiul prezentului acord.
      Articolul 5
      Fiecare dintre părți și entitățile acestora menționate la articolul 3:

                  (a)

                  protejează informațiile clasificate furnizate sau schimbate cu cealaltă parte în temeiul prezentului acord într-un mod cel puțin echivalent cu nivelul de protecție asigurat de partea care furnizează informațiile;

                  (b)

                  se asigură că informațiile clasificate furnizate sau schimbate în temeiul prezentului acord își păstrează clasificarea de securitate atribuită de către partea care furnizează informațiile și că nivelul de clasificare nu este redus sau că informațiile nu sunt declasate sau declasificate fără acordul prealabil în scris al părții care furnizează informațiile. Partea destinatară asigură protecția informațiilor clasificate în conformitate cu dispozițiile propriilor sale reglementări în materie de securitate cu privire la informațiile sau materialele care dețin o clasificare de securitate echivalentă, după cum se precizează la articolul 7;

                  (c)

                  nu folosește aceste informații clasificate în alte scopuri decât cele stabilite de partea emitentă, ci doar în cele pentru care sunt furnizate sau schimbate respectivele informații;

                  (d)

                  nu dezvăluie aceste informații clasificate terților și nici vreunei instituții UE sau entități care nu este menționată la articolul 3, fără consimțământul prealabil în scris al părții care furnizează informațiile;

                  (e)

                  nu permite accesul la informații clasificate persoanelor decât dacă acestea au o necesitate de a le cunoaște și dacă persoanele respective au primit autorizația de securitate pentru nivelul corespunzător de acces și autorizația din partea părții relevante;

                  (f)

                  asigură securitatea spațiilor în care se păstrează informațiile clasificate furnizate de către cealaltă parte; și

                  (g)

                  se asigură că toate persoanele care au acces la informații clasificate sunt informate cu privire la responsabilitățile ce le revin de a proteja informațiile în conformitate cu actele cu putere de lege și actele administrative aplicabile.

            Articolul 6
      (1)   Informațiile clasificate pot fi divulgate sau comunicate în conformitate cu principiul acordului emitentului.
      (2)   În ceea ce privește comunicarea către alți destinatari decât părțile, partea care primește informații va decide cu privire la divulgarea sau comunicarea informațiilor clasificate de la caz la caz, sub rezerva acordului părții care furnizează informațiile și în conformitate cu principiul acordului emitentului.
      (3)   Comunicarea automată este posibilă numai dacă părțile au convenit asupra unor proceduri cu privire la anumite categorii de informații, relevante pentru cerințele lor specifice.
      (4)   Nicio dispoziție a prezentului acord nu este considerată drept bază pentru comunicarea obligatorie între părți de informații clasificate.
      (5)   Informațiile clasificate primite de la partea care furnizează informațiile pot fi furnizate unui contractant sau unui potențial contractant pe baza acordului prealabil, în scris, al părții care furnizează informațiile. Înaintea difuzării, partea care primește informația se asigură că respectivul contractant sau contractant potențial, precum și sediul acestuia, au capacitatea de a asigura protecția informațiilor și dețin autorizația potrivită.
      Articolul 7
      În scopul asigurării unui nivel de protecție echivalent informațiilor clasificate comunicate sau schimbate între părți, clasificarea de securitate corespunde celor ce urmează:

                  UE

                  Republica Serbia

                  RESTREINT UE

                  ИНТΕРНО РС sau INTERNO RS

                  CONFIDENTIEL UE

                  ПОΒΕРЉИВО РС sau POVERLJIVO RS

                  SECRET UE

                  СТРОГО ПОΒΕРЉИВО РС sau STROGO POVERLJIVO RS

                  TRES SECRET UE/EU TOP SECRET

                  ДРЖАВНА ТАЈНА РС sau DRŽAVNA TAJNA RS

            Articolul 8
      (1)   Părțile se asigură că toate persoanele care, în exercitarea atribuțiilor lor oficiale, necesită un drept de acces la informațiile clasificate CONFIDENTIEL UE, ПОΒΕРЉИВО РС sau POVERLJIVO RS sau la un nivel superior, furnizate sau schimbate în baza prezentului acord, sau ale căror atribuții sau funcții le dau dreptul de a avea acces la respectivele informații clasificate, au primit autorizația de securitate corespunzătoare înainte de a le fi fost permis accesul la respectivele informații.
      (2)   Procedurile de autorizare de securitate sunt menite să stabilească dacă o persoană fizică poate avea acces la informații clasificate, având în vedere nivelul său de loialitate și de încredere.
      Articolul 9
      Părțile își oferă asistență reciprocă în ceea ce privește securitatea informațiilor clasificate furnizate sau schimbate în temeiul prezentului acord și chestiunile de securitate de interes comun. Autoritățile menționate la articolul 12 efectuează consultări și vizite de evaluare reciproce în domeniul securității pentru a evalua eficiența mecanismelor de securitate care țin de competența lor și care urmează a fi stabilite în temeiul articolului respectiv.
      Articolul 10
      (1)   În sensul prezentului acord:

                  (a)

                  în ceea ce privește UE, întreaga corespondență se transmite prin intermediul șefului Biroului Registratură al Consiliului și se transmite de către acesta statelor membre și entităților menționate la articolul 3, sub rezerva alineatului (2);

                  (b)

                  în ceea ce privește Republica Serbia, întreaga corespondență se transmite prin intermediul Biroului Consiliului pentru securitate națională și protecția informațiilor clasificate.

            (2)   Totuși, corespondența trimisă de către una dintre părți, care este accesibilă numai anumitor funcționari, organe sau servicii cu competențe specifice aparținând părții respective, poate fi adresată și poate fi accesibilă, din motive operaționale, numai anumitor funcționari, organe sau servicii cu competențe specifice aparținând celeilalte părți, desemnați în mod specific ca destinatari, ținând seama de competențele acestora și în conformitate cu principiul necesității de a cunoaște. În ceea ce privește UE, această corespondență este transmisă prin intermediul șefului Biroului Registratură al Consiliului, al șefului Biroului Registratură al Comisiei Europene sau prin intermediul șefului Biroului Registratură al SEAE, după caz. În ceea ce privește Republica Serbia, această corespondență este transmisă prin intermediul Biroului Registratură al Misiunii Republicii Serbia pe lângă UE.
      Articolul 11
      Ministrul afacerilor externe al Republicii Serbia, Secretarul General al Consiliului și membrul Comisiei Europene responsabil cu chestiunile de securitate supraveghează punerea în aplicare a prezentului acord.
      Articolul 12
      (1)   În scopul punerii în aplicare a prezentului acord, se instituie mecanisme de securitate între cele trei autorități desemnate mai jos, fiecare acționând sub direcția și în numele superiorilor lor ierarhici, în vederea stabilirii standardelor de protecție reciprocă a informațiilor clasificate care fac obiectul prezentului acord:

                  —

                  Biroul Consiliului pentru securitate națională și protecția informațiilor clasificate, în ceea ce privește informațiile clasificate comunicate Republicii Serbia în temeiul prezentului acord;

                  —

                  Oficiul de Securitate din cadrul Secretariatului General al Consiliului, în ceea ce privește informațiile clasificate comunicate UE în temeiul prezentului acord;

                  —

                  Direcția de Securitate a Comisiei Europene, în ceea ce privește informațiile clasificate comunicate sau schimbate în temeiul prezentului acord în cadrul Comisiei Europene și la sediile acesteia.

            (2)   Înaintea furnizării sau schimbului de informații clasificate între părți în temeiul prezentului acord, autoritățile de securitate competente menționate la alineatul (1) convin cu privire la faptul că partea care primește informațiile poate să asigure protecția informațiilor într-o manieră coerentă cu mecanismele de securitate care urmează să fie instituite în temeiul respectivului alineat.
      Articolul 13
      (1)   Autoritatea competentă a oricăreia dintre părțile menționate la articolul 12 informează imediat autoritatea competentă a celeilalte părți cu privire la orice caz dovedit sau suspectat de divulgare neautorizată sau de pierdere de informații clasificate furnizate de partea respectivă și efectuează o investigație și raportează rezultatele celeilalte părți.
      (2)   Autoritățile competente menționate la articolul 12 stabilesc procedurile de urmat în astfel de cazuri.
      Articolul 14
      Fiecare parte suportă costurile proprii rezultate din punerea în aplicare a prezentului acord.
      Articolul 15
      Nicio dispoziție a prezentului acord nu modifică măsurile sau acordurile existente între părți sau acordurile dintre Republica Serbia și statele membre ale UE. Prezentul acord nu împiedică părțile să încheie alte acorduri în legătură cu furnizarea sau schimbul informațiilor clasificate care fac obiectul prezentului acord, sub rezerva compatibilității acestora cu obligațiile prevăzute de prezentul acord.
      Articolul 16
      Orice diferend între părți în legătură cu interpretarea sau aplicarea prezentului acord se soluționează prin negociere între părți. În timpul negocierilor, ambele părți continuă să își îndeplinească obligațiile care le revin în temeiul prezentului acord.
      Articolul 17
      (1)   Prezentul acord intră în vigoare în prima zi a primei luni după ce părțile și-au notificat reciproc îndeplinirea formalităților interne necesare în acest scop.
      (2)   Fiecare parte notifică cealaltă parte cu privire la orice modificări ale actelor lor cu putere de lege sau ale actelor lor administrative care ar putea aduce atingere protecției informațiilor clasificate care fac obiectul prezentului acord.
      (3)   Prezentul acord poate fi reexaminat la cererea oricărei părți în vederea modificării eventuale a acestuia.
      (4)   Orice modificare a prezentului acord se face numai în scris și cu acordul comun al părților. Aceasta intră în vigoare prin notificare reciprocă, în conformitate cu dispozițiile alineatului (1).
      Articolul 18
      Prezentul acord poate fi denunțat de către una dintre părți printr-o notificare scrisă de denunțare adresată celeilalte părți. Denunțarea produce efecte la șase luni după primirea notificării de către cealaltă parte, dar nu afectează obligațiile deja asumate în temeiul dispozițiilor prezentului acord. În special, toate informațiile clasificate comunicate sau schimbate în temeiul prezentului acord continuă să fie protejate în conformitate cu dispozițiile prevăzute în acesta.
      Drept pentru care subsemnații, pe deplin autorizați în acest scop, au semnat prezentul acord.

         Încheiat la Belgrad, la douăzeci și șase mai două mii unsprezece, în două exemplare, ambele în limba engleză.

               Pentru Uniunea Europeană

               Pentru Republica Serbia


title: 2013/536/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea II – Consiliul European și Consiliul#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea II – Consiliul European și Consiliul

text:
               16.11.2013

               RO

               Jurnalul Oficial al Uniunii Europene

               L 308/20

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea II – Consiliul European și Consiliul
   (2013/536/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0226/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere Decizia nr. 31/2008 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (7),

               —

               având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară (8),

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0061/2013),

               1.

               amână decizia de a acorda Secretarului General al Consiliului descărcarea de gestiune pentru execuția bugetului Consiliului European și al Consiliului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      (7)  Decizie conexă Regulamentului de procedură al Consiliului din 22 iulie 2002 (JO L 230, 28.8.2002, p. 7).

      (8)  JO C 139, 14.6.2006, p. 1.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea II – Consiliul European și Consiliul
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0226/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere Decizia nr. 31/2008 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (7),

                  —

                  având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară (8),

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0061/2013),

                  A.

                  întrucât în Concluziile Consiliului European din 18 și 19 octombrie 2012 se menționează că legitimitatea și responsabilitatea democratică ar trebui explorate în continuare;

                  B.

                  întrucât este prima dată când Comisia pentru control bugetar a Parlamentului analizează execuția și gestionarea de către Consiliul European ale bugetului său administrativ;

                  C.

                  întrucât toate instituțiile Uniunii ar trebui să fie transparente și răspunzătoare pe deplin față de cetățenii Uniunii pentru fondurile care le sunt încredințate în calitate de instituții ale Uniunii,

                  1.

                  ia act cu satisfacție de faptul că, pe baza activităților sale de audit, Curtea de Conturi estimează că, per ansamblu, plățile pentru cheltuielile administrative și pentru alte cheltuieli ale instituțiilor și ale organelor, aferente exercițiului încheiat la 31 decembrie 2011, nu au fost afectate de un nivel semnificativ de eroare;

                  2.

                  observă că, în Raportul anual pe 2011, în ceea ce privește Consiliul European și Consiliul, Curtea de Conturi a inclus observații referitoare la proceduri de achiziții publice privind servicii de curățenie și achiziționarea de îmbrăcăminte și de încălțăminte de serviciu în cazul cărora au fost identificate deficiențe în aplicarea criteriilor de selecție și de atribuire;

                  3.

                  ia act de răspunsurile oferite la observațiile Curții de Conturi și este de acord cu recomandările acesteia potrivit cărora ordonatorii de credite ar trebui să amelioreze conceperea, coordonarea și derularea procedurilor de achiziții prin proceduri corespunzătoare de control și orientări mai bune; recomandă, de asemenea, aplicarea strictă a normelor în materie de achiziții publice pe care toate instituțiile Uniunii sunt obligate să le respecte;

                  4.

                  constată că, în 2011, Consiliul European și Consiliul au dispus de credite de angajament în valoare de 506 842 003,08 EUR (642 000 000 EUR în 2010), cu o rată de execuție de 90 %, mai scăzută decât în 2010; este preocupat de faptul că rata creditelor neutilizate a crescut și este în continuare ridicată; solicită îmbunătățirea ratei de utilizare a creditelor și monitorizarea schimbărilor realizate și sugerează să se elaboreze o serie de indicatori de performanță esențiali pentru domeniile cele mai importante, cum ar fi fondurile pentru deplasările delegațiilor, logistica și serviciile de interpretare;

                  5.

                  subliniază rolul acordat Parlamentului European prin Tratatul privind funcționarea Uniunii Europene în ceea ce privește descărcarea de gestiune pentru execuția bugetului;

                  6.

                  consideră că bugetul Consiliului European ar trebui să fie separat de cel al Consiliului pentru a contribui la transparența gestiunii lor financiare și la o mai bună responsabilizare a ambelor instituții;

                  7.

                  constată că, în pofida declarațiilor Consiliului, nu există un acord de principiu între Parlament și Consiliu privind acordarea descărcării de gestiune acestuia din urmă;

                  8.

                  își reiterează speranța că Parlamentul va primi un raport anual de activitate complet, inclusiv o prezentare cuprinzătoare a tuturor resurselor umane, defalcată în funcție de categorie, grad, sex, cetățenie și participarea la cursuri de formare profesională; subliniază că serviciul juridic al Parlamentului, precum și experți juridici independenți apreciază că Parlamentul are dreptul de a fi informat în acest sens;

                  9.

                  speră că Parlamentului îi vor fi transmise deciziile privind bugetul intern al Consiliului;

                  10.

                  ia act în special de recomandările auditului intern pentru exercițiul 2011 și își exprimă îngrijorarea cu privire la contractele consultanților din domeniul informatic și contractele din domeniul securității, domenii în care există în continuare deficiențe în ceea ce privește gestiunea financiară și procedurile de achiziții;

                  11.

                  este preocupat de acțiunile întreprinse ca urmare a auditurilor financiare realizate înainte de 2010, deoarece anumite recomandări legate de programele de lucru pentru 2007, 2008 și 2009 nu au fost puse în aplicare; solicită Consiliului să ia măsuri concrete pentru a îmbunătăți punerea în aplicare a recomandărilor respective;

                  12.

                  ia act de măsurile luate de Consiliu cu scopul de a îmbunătăți realizarea proiectului privind clădirea Europa, în special pentru instituirea unei echipe permanente care să urmărească desfășurarea proiectului, precum și pentru planul de raportare și crearea unei platforme pentru documente;

                  13.

                  solicită Consiliului să prezinte explicații scrise detaliate, până cel târziu la 1 iulie 2013, privind cuantumul total al creditelor utilizate pentru achiziționarea clădirii Résidence Palace, liniile bugetare de la care provin creditele respective, tranșele plătite până acum, tranșele care mai trebuie plătite și scopul în care va fi utilizată clădirea;

                  14.

                  ia act de modificările fundamentale ale bugetului aferent exercițiului financiar 2011 cauzate de înființarea Serviciului European de Acțiune Externă (SEAE) și de reducerea cheltuielilor prevăzute pentru funcționarea Consiliului European și a Consiliului;

                  15.

                  este consternat de faptul că înființarea SEAE nu a fost anticipată în proiectul de buget 2011; constată că a fost necesară o majorare a creditelor pentru a pregăti aderarea Croației și a consolida Cabinetul Președintelui Consiliului European;

                  16.

                  invită Consiliul să prezinte toate informațiile referitoare la acordurile privind nivelul serviciilor încheiate cu SEAE și la măsurile concrete luate pentru a promova modernizarea administrativă; este de părere că managementul resurselor umane ale Consiliului nu a fost suficient de eficient;

                  17.

                  regretă faptul că Consiliul continuă să refuze să răspundă la întrebările Parlamentului și consideră că supravegherea eficace a execuției bugetului Uniunii impune disponibilitatea Consiliului de purta un dialog deschis și formal cu Comisia pentru control bugetar a Parlamentului; subliniază că este nevoie de o cooperare satisfăcătoare între cele două instituții;

                  18.

                  reamintește că Parlamentul așteaptă încă răspunsul Consiliului privind solicitarea de documente și acțiunile prevăzute în Rezoluția sa din 10 mai 2012 (9); solicită Secretarului General al Consiliului să ofere comisiei Parlamentului competente în fond pentru procedura de descărcare de gestiune răspunsuri scrise detaliate la respectivele întrebări;

                  19.

                  reafirmă că cheltuielile Consiliului trebuie supuse controlului ca și în cazul celorlalte instituții; consideră că elementele principale ale unui astfel de control sunt cuprinse în Rezoluția sa din 23 octombrie 2012 (10);

                  20.

                  deplânge dificultățile întâmpinate în procedurile de descărcare de gestiune pentru exercițiile financiare 2007, 2008, 2009 și 2010, din cauza lipsei de cooperare din partea Consiliului; subliniază că Parlamentul a refuzat să acorde descărcarea de gestiune Secretarului General al Consiliului pentru execuția bugetului aferent exercițiilor 2009 și 2010, din motivele enumerate în rezoluțiile sale din 10 mai 2011 (11), 25 octombrie 2011 (12), 10 mai 2012 (13) și 23 octombrie 2012 (14);

                  21.

                  reamintește faptul că, în cursul negocierilor pentru revizuirea Regulamentului financiar, nu s-a putut ajunge la un acord asupra posibilelor îmbunătățiri ale procedurii de descărcare de gestiune; consideră că, dacă Consiliul refuză în continuare să coopereze cu Parlamentul, Comisia pentru control bugetar a acestuia se va vedea nevoită să adreseze Comisiei întrebările sale și să solicite informațiile privind bugetul Consiliului;

                  22.

                  reiterează declarația Comisiei, exprimată în răspunsul său din 25 noiembrie 2011 la scrisoarea adresată de președintele Comisiei pentru control bugetar, potrivit căreia este de dorit ca Parlamentul să continue să acorde celorlalte instituții – inclusiv Consiliului – descărcarea de gestiune, să o amâne sau să o refuze, la fel ca până acum;

                  23.

                  consideră că este de dorit ca Parlamentul să își exercite competența de a acorda descărcarea de gestiune în temeiul articolelor 316, 317 și 319 din Tratatul privind funcționarea Uniunii Europene în conformitate cu interpretarea și practica actuală, și anume să acorde descărcarea de gestiune pentru fiecare linie bugetară pentru a menține transparența și răspunderea democratică față de contribuabilii Uniunii;

                  24.

                  regretă lipsa unei transparențe suficiente din partea Consiliului și subliniază că toate instituțiile Uniunii au obligația de a respecta aceleași standarde în materie de transparență; este convins că Parlamentul și Consiliul, în calitate de colegiuitori, ar trebui să aplice aceleași standarde în materie de transparență și solicită Consiliului să-și îmbunătățească rezultatele în acest domeniu fără întârziere.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.

         (7)  Decizie conexă Regulamentului de procedură al Consiliului din 22 iulie 2002 (JO L 230, 28.8.2002, p. 7).

         (8)  JO C 139, 14.6.2006, p. 1.

         (9)  JO L 286, 17.10.2012, p. 23.

         (10)  JO L 350, 20.12.2012, p. 71.

         (11)  JO L 250, 27.9.2011, p. 25.

         (12)  JO L 313, 26.11.2011, p. 13.

         (13)  JO L 286, 17.10.2012, p. 23.

         (14)  JO L 350, 20.12.2012, p. 71.